– Сам здзіўляюся (смяецца). Усё ж такі па нацыянальнасці я рускі, у Расіі нарадзіўся, там правёў большую частку свайго жыцця. Праўда, Беларусь стала для мяне другой радзімай. Тут я служыў: начальнікам асобага аддзела Брэсцкага гарнізона, на аналагічнай пасадзе ў Чарнобылі пры ліквідацыі аварыі на ЧАЭС, пасля выхаду на пенсію жыву ў Брэсце. Ды і кнігі мае выходзяць у беларускіх выдавецтвах, і распавядаюць яны пра падзеі, якія адбываліся ў Беларусі і сведкам якіх я быў.